Jamas (mitologija)

Jamas – dievas ugaritų mitologijoje. 

Jamo epitetai – zbl jm („jūros viešpats“) ir tpt nhr („upės princas“). Buvo susiklostęs šios dievybės kultas, Jamui reguliariai aukota (tuo jis skyrėsi nuo dievo Muto). Teigiama, kad šios dievybės vaizdinyje atsispindi du skirtingi metų laikai – rami vasara, kai galima keliauti jūra, ir audringa žiema, kai sąlygos tam netinkamos.

Mituose apie jaunąjį dievą Baalą Jamas yra vienas iš šios dievybės priešų. Baalą jis iškviečia dvikovon; visgi, pasinaudojęs stebuklingais Kotaro-Hasio atgabentais ginklais, pergalę galų gale iškovoja Baalas.Gwendolyn Leick (2002). A Dictionary of Ancient Near Eastern Mythology, p. 166. ISBN 9781134641024.

 Išnašos 

Kategorija:Vakarų semitų mitologija